**Bruce Jun-fan Lee** (født 27. november 1940 i San Francisco i California i USA, død 20. juli 1973 i Hongkong) var en kinesisk-amerikansk kampsportutøver og skuespiller som er regnet som den mest innflytelsesrike kampsportutøveren i det 20. århundre.[]

Lees filmer, spesielt hans opptreden i den Hollywood-produserte *Enter the Dragon* (1973), førte til økt kvalitet og popularitet blant tradisjonelle Hongkong-produserte kampsportfilmer. Lee brukte filmer for å bevise og demonstrere sine teorier innen kampsporten Jeet Kune Do, et arbeid som senere banet vei for skuespillere som Jackie Chan, Chuck Norris og Jet Li. Lee ble et ikon for mange, spesielt blant kinesere, da han portretterte Kinas nasjonale stolthet og kinesisk nasjonalisme på en positiv måte i sine filmer.[]

Mange ser på Lee som en foregangsperson når det gjelder å skaffe seg en sterk og effektiv kropp, i tillegg til å utvikle en fullstendig forståelse for kampsporter og hånd-til-hånd kampferdigheter.[] Lees doktriner blir i dag sett på som det første steget over til en moderne stil av blandede kampsporter. Hans tidlige – og myteomspunne død – har også bidratt til økt fokus på Lee og hans arbeide.[]

Tidlig liv
----------

Bruce Lee var en amerikanskfødt kineser som ble født i San Francisco. Hans far, Lee Hoi-chuen (李海泉), var kinesisk, og hans mor, Grace Lee (何金棠), var kinesisk-tysk.

### Navn

Statue av Bruce Lee i Hongkong.
Lees kantonesiske navn, *Lee Jun-fan* (李振藩; mandarin pinyin: *Lǐ Zhènfán*), betyr direkte oversatt «livliggjøre San Francisco» (三藩市). Ved fødselen ble han gitt det engelske navnet Bruce av dr. Mary Glover.[] Fru Lee hadde i utgangspunktet ikke planlagt et engelsk navn, men vurderte det som hensiktsmessig og sa seg enig med dr. Glover. Navnet «Bruce» ble imidlertid ikke tatt i bruk innad i familien før han begynte ved La Salle College, en barneskole i Hongkong, til han var tolv år gammel.

I tillegg hadde moren hans i utgangspunktet gitt ham et fødselsnavn, Li Yuen Kam (李炫金; mandarin pinyin: Lǐ Xuànjīn), da hans far var ute og turnerte med operaen. Etter flere måneder, og etter at faren hadde kommet hjem, ble navnet forkastet på grunn av en navnekonflikt med Lees bestefar. Han skiftet da navn til Jun-fan. Lee fikk også et navn med feminine trekk, Sai-fung (細鳳, direkte oversatt «liten Fugl Føniks»), som ble brukt gjennom barndommen hans i tråd med kinesisk tradisjon for å holde onde ånder vekk fra barnet.

I filmene brukte Lee navnet Lee Siu Lung på kantonesisk, og Li Xiao Long på mandarin (李小龍; kantonesisk pengyam: *Ley5 Siw2 Long4*; mandarin pinyin: Lǐ Xiǎolóng), som direkte oversatt betyr «Lee lille drage». Disse navnene ble første gang brukt av regissøren 袁步雲 i den kantonesiske filmen 細路祥 (1950), som Lee hadde en rolle i, og det er ikke usannsynlig at «lille drage» ble valgt pga. barndomsnavnet «lille Fugl Føniks»; iht. kinesisk tradisjon kommer drager og fønikser i par, og representerer henholdsvis mann og kvinne.

### Utdanning og kampsport

Bruce Lees grav
Bruce Lee var utdannet både akademisk og innen flere kampsporter. Hans opplæring innen kung fu ble starten på hans entusiasme og forståelse for kampsporter, som senere ledet til Jeet Kune Do. Lee studerte senere blant annet judo, jujutsu og boksing.

Lee fikk tidlig opplæring i Kung Fu i Hongkong. På grunn av at faren var en berømt operaskuespiller, hadde Lee muligheten til å opptre i flere Hongkong-filmer som ung. Han studerte Wing Chun-stilen innen kampsport allerede fra han var liten av, og lærte både engelsk, kantonesisk og mandarin. Etter å ha sett sin far utøve Tai Chi Chuan, begynte Lee å praktisere Wing Chun under Sifu Yip Man. Han forkastet senere Wing Chun til fordel for sin egen kampfilosofi (Jeet Kune Do).

Som 14-åring begynte Bruce Lee på høyskolen La Salle College, og det var mens han gikk på denne skolen at han i 1959 kom i slåsskamp med en sønn av et fryktet triade-medlem. Lees far ble bekymret for sønnen, og bestemte seg i samråd med moren for å sende ham til USA, hvor han kunne bo hos en venn av faren. Alt han hadde var 100 dollar og en bok.[] Etter å bodd en stund i San Francisco, flyttet han til Seattle, hvor han begynte å jobbe for Ruby Chow, også en venn av hans far.

i 1959 fullførte Lee utdanningen i Seattle, og mottok diplomet sitt fra Edison tekniske skole. Han meldte seg på ved universitetet i Washington med hovedfag i filosofi. Det var ved dette universitet han traff sin kommende kone, Linda Emery, som han giftet seg med i 1964. Bruce og Linda fikk to barn; én datter, Shannon, og sønnen og skuespilleren Brandon Lee, som ble drept under filminnspilling i 1993.

### Tidlig karriere som skuespiller

Like før Lee klarte å fullføre hovedfaget i filosofi, dro han til San Francisco, og videre til Hollywood. Under en demonstrasjon på Long Beach i California i 1964, møtte Lee karatemesteren Chuck Norris. Norris ble senere en av Lees motstandere i filmen *Way of the Dragon* (også kjent som *Return of the Dragon*).

Lee spilte karakteren Kato i TV-serien *The Green Hornet*, som gikk på TV fra 1966 til 1967, og åpnet senere sin egen Jeet Kune Do-skole. Lee ville i tiden etter *The Green Hornet* bruke filmene sine for å demonstrere teoriene han hadde omkring kampsport. Dette illustreres i flere av hans filmer, hvor han i enkelte kampscener tar i bruk tradisjonelle kampformer i begynnelsen, men går over til Jeet Kune Do etter hvert, for til slutt å vinne kampen.

Da han ikke var i stand til å finne seg andre roller enn stereotypiske asiatiske roller, returnerte Lee til Hongkong med familien sin i 1971. Der spilte han i en rekke kampsportfilmer, og tjente 30 000 amerikanske dollar for sine første to filmer, og det var her i Hongkong han la grunnlaget for sin berømmelse. Han har en stjerne på Hollywood Walk of Fame.

Filmer
------

* 

* 1971 – *The Big Boss* (am. tittel *Fists of Fury*)
* 

* 1972 – *Fist of Fury* (am. tittel *The Chinese Connection*)
* 

* 1972 – *Way of the Dragon* (am. tittel *Return of the Dragon*)
* 

* 1973 – *Enter the Dragon*
* 

* 1978 – *Game of Death*

Bøker
-----

* *Chinese Gung-Fu: The Philosophical Art of Self Defense*
* *Tao of Jeet Kune Do*
* *Bruce Lee's Fighting Method 1-5*
* *Bruce Lee*

Se også
-------

* Jeet Kune Do

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Bruce-Lee, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   «Bruce Lee», besøkt 10. mars 2021[Hentet fra Wikidata]
4. ↑   Roglo, Roglo person ID p=bruce;n=lee[Hentet fra Wikidata]
5. ↑   National Public Radio, «Obamacare Thrives In San Francisco's Chinatown», verkets språk engelsk, utgitt 6. februar 2014, besøkt 22. august 2014[Hentet fra Wikidata]
6. ↑   Gemeinsame Normdatei, «Bruce Lee», besøkt 9. april 2014[Hentet fra Wikidata]
7. ↑   The Hindu, «Bruce Lee anniversary», verkets språk engelsk, utgitt 19. juli 2008, besøkt 22. august 2014[Hentet fra Wikidata]
8. ↑   www.hollywoodreporter.com[Hentet fra Wikidata]
9. ↑   University of Washington, «Alumni of the Century from J Through O», arkiveringsdato 21. februar 2011, arkiv-URL web.archive.org, verkets språk engelsk, besøkt 22. august 2014[Hentet fra Wikidata]
10. ↑   The New York Times, «From Icon to Lifestyle, the Marketing of Bruce Lee», verkets språk engelsk, utgitt 11. desember 2009, besøkt 22. august 2014[Hentet fra Wikidata]
11. 1 2   South China Morning Post, «Bruce Lee's legacy leaves a family divided», verkets språk engelsk, utgitt 20. juli 2013, besøkt 22. august 2014[Hentet fra Wikidata]
12. ↑   Apple Daily, «人物誌：抱打不平被迫退學», verkets språk tradisjonell kinesisk, utgitt 14. november 2010, besøkt 22. august 2014[Hentet fra Wikidata]
13. ↑   LIBRIS, libris.kb.se, utgitt 24. oktober 2012, besøkt 24. august 2018[Hentet fra Wikidata]
14. ↑   Northwest Asian Weekly, «Bruce Lee and his Seattle roots — A retrospective comes to the Wing», verkets språk engelsk, utgitt 10. august 2014, besøkt 22. august 2014[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Bruce Lee – kategori av bilder, video eller lyd på Commons Rediger på Wikidata

* (en) Bruce Lee – galleri av bilder, video eller lyd på Commons Rediger på Wikidata
* Bruce Lee Foundation
* (en) Bruce Lee på Internet Movie Database Rediger på Wikidata

* (en) Bruce Lee på Hong Kong Movie Database Rediger på Wikidata

* (sv) Bruce Lee i Svensk Filmdatabas Rediger på Wikidata

* (da) Bruce Lee på Filmdatabasen Rediger på Wikidata

* (da) Bruce Lee på Scope Rediger på Wikidata

* (fr) Bruce Lee på Allociné Rediger på Wikidata

* (en) Bruce Lee på AllMovie Rediger på Wikidata

* (en) Bruce Lee hos Rotten Tomatoes Rediger på Wikidata

* (en) Bruce Lee hos The Movie Database Rediger på Wikidata
* Norsk side og forum om Bruce Lee

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** BBC Things
 |